HMS Bloemhof » Gholfdag 2018
GHOLFDAG | DONDERDAG, 1 MAART 2018 | STELLENBOSCH GHOLFBAAN
Kry hier meer inligting oor vanjaar se veilingsitems
Bloemhof Gholfdag: ons enigste fondsinsamelingsgeleentheid
Die HMS Bloemhof-Gholfdag, gewoonlik op die eerste Donderdag in Maart, is die skool se enigste fondsinsamelingsgeleentheid en betrek leerders en ouers.
Inkomste word aangewend om skoolprojekte, wat tot voordeel van die leerders is, te befonds. In die verlede is ‘n gebedsruimte vir die leerders gebou en ‘n bushalte by die hoofhek, waar leerders onderdak kan sit en wag, is opgerig.
Leerders woeker in Januarie en Februarie om lootjiekaartjies te verkoop terwyl die gholfdagkomitee ‘n heerlike dag op die gholfbaan reël. Die aand sluit ‘n heerlike aandete en ‘n veiling in.
Vanjaar vind die Gholfdag op Donderdag, 1 Maart 2018 by die Stellenbosch Gholfbaan plaas. Vir meer inligting, sien gerus die onderstaande bronne of kontak vir me. Lezette Bester (gholfdagkomitee-voorsitter) by bloemhofgholf@gmail.com.
Algemene inligting en kontakbesonderhede
Inskrywings en skenkings
Vierbal & Boule
Daar is nog net een vierbal op die oggendveld oor – R4500 per span van vier (sluit aandete in)
Daar is nog vier plekke vir boule beskikbaar – R2500 per span van drie (sluit middagete in)
Laai ‘n inskrywingsvorm hier af.
Daar is vanjaar 8 veilingsitems (kliek hier vir meer inligting):
Wegbreeknaweek by Kolkol Mountain Lodge
Twee nagte se B&B vir vier paartjies by The Arniston Hotel & Spa
Wegbreekweek by Thessen Villa op Thesseneiland, Knysna
Jagnaweek buite Prins Albert
Fancourt-wegbreek wat een vierbal insluit
Magnums van 8 spogplase – op elke bottel kan gebie word
“Die skoolkamp by Nacht Wacht” deur Melanie Albertyn (olie op doek)
Die jaarlikse Bloemhof-koek
Pryse en skenkings
Ouers en besighede wat graag tot die Bloemhof Gholfdag wil bydra, kan dit met die skenking van pryse doen:
pryse vir vierbal (x4)
skenking van wyn
skenking van kontant
skenking van ‘n prys vir die lootjietrekking
Pryse en skenkings kan daagliks tussen 07:30 en 14:30 by die skool se ontvangs afgegee word.
Kontantskenkings kan via ‘n elektroniese inbetaling geskied:
ABSA Tjekrekeningnommer 911 753 2880
Verwysing: “kontantborg” en naam/maatskappy